Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Pääministeriehdokas Benjamin Netanjahun mandaatti -
hallituksen kokoamiseen päättyi viime sunnuntaina ja -
hän joutui pyytämään presidentti Isaac Herzogilta -
enintään kahden viikon lisäaikaa hallituksen muodostamisen.
Presidentti myönsi lisäaikaa, mutta vain 10 kymmenen päivää, -
joten tämä uusi mandaatti päättyy keskiviikkona 21. päivä joulukuuta.
Vaikka lähes jokaisen koalitioon lupautuneen puolueen kanssa -
on saatu aikaan alustava sopimus, -
avoinna olevia kysymyksiä on vielä niin paljon, -
että Netanjahu katsoi lisäajan pyytämisen välttämättömäksi.
Nykyiset sopimukset jättävät Likudille noin tusina salkkua omille jäsenilleen,
mukaan lukien ulkoasiat, puolustus, oikeus, koulutus, liikenne,-
talous, kulttuuri ja Knessetin puhemies.
Mikäli sopuun ei päästä, presidentti joutuu tarjoamaan -
hallituksen muodostamista jollekin toiselle ehdokkaalle, -
mutta kellään toisella ei ole parlamentissa riittävää kannatusta -
enemmistöhallituksen muodostajaksi.
Yhdistyneiden kansakuntien yleiskokous vahvisti -
joulukuun alussa annetussa äänestyksessä -
äänin 149 puolesta ja 6 vastaan, -
että Israelin on luovuttava kaikista ydinaseistaan.
Päätöslauselmatekstin aikaisempi versio hyväksyttiin -
YK:n yleiskokouksen viidennessä komiteassa lokakuussa -
yhtä selvin äänin, Suomen äänestäessä myös sen puolesta.
Päätöslauselmaa vastustivat Kanada, Israel, Mikronesia, -
Palau, Yhdysvallat ja Liberia.
Loput YK:n jäsenmaista, mukaan lukien Pakistan ja Intia, -
sekä useimmat Euroopan valtiot, pidättyivät päätöslauselmasta, -
joka oli osa yli 15:sta Israelin-vastaisen ja -
Palestiinan-myönteisen tekstin vuosipakettia, -
jonka YK:n yleiskokous hyväksyy lähes säännönmukaisesti joka vuosi.
Kysymykseen, onko Israelilla oikeasti ydinaseita, -
yleiskokous otti myönteisen kannan, sillä juutalaisvaltion uskotaan olevan -
ainoa yhdeksästä maasta, jolla on ydinaseita ja ainoa Lähi-idän alueella,
vaikka se ei ole koskaan myöntänyt omaavansa tällaista arsenaalia.
Päätöslauselmassa oletetaan, että Israelilla on tällaisia aseita.
Se kehottaa Israelia olemaan kehittämättä, valmistamatta ja -
testaamatta tai hankkimatta muita ydinaseita -
ja luopumaan nykyisten ydinaseiden hallussapidosta.
Päätöslauselmassa kehotettiin Israelia liittymään ydinsulkusopimukseen -
ja asettamaan kaikki ydinlaitoksensa kattavan kansainvälisen -
atomienergiavalvonnan alle.
Ydinasevaltiot Intia ja Pakistan eivät nekään ole allekirjoittaneet sopimusta,
vaikka ovat myöntäneet hallitsevansa ydinaseita.
Päätöslauselman esittivät palestiinalaishallinto ja -
20 muuta maata, mukaan lukien Israelin Lähi-idän liittolaiset,
kuten Egypti, Jordania, Bahrain, Marokko, Sudan -
ja Yhdistyneet arabiemiirikunnat.
Israel oli myös ainoa maa, joka äänesti sitä päätöslauselmaa vastaan,
jossa vaadittiin ydinaseettoman vyöhykkeen perustamista Lähi-itään.
YK:n yleiskokous hyväksyi tuossa samassa kokouksessa -
päätöslauselman Nakban, eli katastrofin kunniaksi, -
jollaisena palestiinalaiset näkevät Israelin valtiollisen luomisen.
The Times of Israel lehden mukaan päätöslauselmassa kehotettiin YK:ta -
isännöimään Nakban kunniaksi tapahtumaa ensi toukokuussa -
ja levittämään asiaankuuluvia arkistoja ja todisteita.
Päätöslauselmaa kannatti alle puolet jäsenvaltioista, mutta se hyväksyttiin,
koska suuri osa pidättäytyi äänestämästä.
Vastaan äänestäneitä maita oli mm. Yhdysvallat, -
Iso-Britannia, Italia ja Israel.
Israelin YK-lähettiläs Gilad Erdan tuomitsi päätöslauselman häpeäksi -
ja sanoi yleiskokouksen edessä -
"Vuoden 1948 itsenäisyyssota tapahtui, koska viisi arabiarmeijaa, -
yhdessä Israelissa asuvien arabien kanssa yritti tuhota meidät."
Amerikan juutalaiskomitea julkaisi twitter tiedotteen, jossa todettiin, -
että tänä samana päivänä, jolloin muistelimme 850.000 juutalaista, -
jotka ajettiin pakosalle arabimaista Israelin valtion syntymän jälkeen,
sama YK, joka tunnusti Israelin valtiollisesti, -
äänesti palestiinalaisten Nakban muistoksi.
YK ei vain sivuuta näitä tosiasioita, -
vaan se julistaa Israelin luomisen katastrofiksi.
Ihmisoikeuslakimies Arsen Ostrovski, -
joka johtaa kansainvälistä lakifoorumia, -
twiittasi samalla tavalla todeten, "Holokaustin tuhkaan perustettu YK -
julistaa nyt juutalaisen valtion perustamisen katastrofiksi.
Tämä on moraalisesti vastenmielistä, -
sillä todellinen katastrofi oli ne juutalaiset, -
jotka pakotettiin pakenemaan arabimaista!"
Simon Wiesenthal -keskuksen apulaisdekaani, -
rabbi Abraham Cooper totesi hänkin lausunnossaan -
"Sen sijaan, että palestiinalaisia kehotettaisiin ottamaan oppia -
arabien ja israelilaisten Abraham-sopimuksista, -
YK:n virastot legitimoivat ja vahvistavat -
palestiinalaisten juutalaisvaltion kieltämistä.
Tämänpäiväinen äänestys johtaa valheellisempiin ja ilkeämpiin -
yhtäläisyyksiin natsien holokaustin ja juutalaisvaltion luomisen välillä, -
herjaukseen, joka demonisoi Israelin ja liittyy jatkuvaan vihan ruokavalioon, -
jota syötetään nuorille palestiinalaisille ja -
jota tutkijat ja tiedotusvälineet toistavat -
ja joka tuhoaa toiveet todellisesta rauhasta ja sovinnosta."
Saksan poliisi uskoo, että Iranin hallintoa tukeva -
maan Vallankumouskaarti oli marraskuussa tapahtuneiden -
ja useiden juutalaisia kohteita vastaan tehtyjen iskujen takana.
Kaarti oli värvännyt Helvetin enkelit moottoripyöräjengin entisen johtajan -
johtamaan Israel vastaisia iskuja.
Laukauksia ammuttiin Essenin vanhaan synagogaan, -
Dortmundissa kirjattiin synagogan tuhopolttoyritys ja -
Molotov-cocktail heitettiin juutalaiskouluun Bochumissa.
Kaikki kolme kaupunkia sijaitsevat Nordrhein-Westfalenin osavaltiossa.
Aiemmin joulukuussa poliisi pidätti nuorehkon -
saksalais-iranilaisen miehen, jonka epäillään olleen vastuussa -
Bochumin hyökkäyksestä ja joka yritti värvätä toisen henkilön -
mukaan Dortmundin hyökkäykseen.
Saksalaisen ARD -radioyhtiön Kontraste-ohjelman mukaan -
paikallinen poliisi epäilee miehen olevan yhteydessä -
Ramin Yektaparastiin, joka on Hell's Angels -osaston perustaja -
Munchengladbachin kaupungissa.
Yektaparastin uskotaan paenneen Iraniin viime vuonna -
pakoon oikeudenkäyntiä jengin sisällä tapahtuneen surmatyön seurauksena.
Saksalaiset tutkijat uskovat, että Ramin Yektaparast, -
jonka Instagram-sivulla on sekä Iranin että Saksan lippu, -
on sidoksissa Iranin Vallankumous- kaartin toimintaan Saksassa.
Viime vuoden aikana huoli Iranin ohjaamista terroristioperaatioista -
ulkomailla on lisääntynyt maailmanlaajuisesti.
Israelilaisen i24 uutiskanavan tuoreessa raportissa kerrottiin, -
että Saudi-Arabia haluaa normalisoida suhteet Israeliin, -
vaikka se vie aikaa ja riippuu myös USA:n vaatimusten täyttämisestä.
Artikkelissa viitattiin Saudi-Arabian ulkoministeri Abdel al-Jubeiriin, -
joka puhui äskettäin eräässä kokouksessa -
useiden merkittävien Amerikan juutalaisten johtajien kanssa.
Siellä hän takasi, että Israelin ja Saudi-Arabian suhteiden -
normalisoituminen tapahtuu lopulta, mutta korosti, että se vie aikaa.
Lisäksi Saudi-Arabian kruununprinssi Mohammed bin Salman, -
puhuessaan kokouksessa Yhdysvaltain viranomaisten kanssa -
Riadissa, maan pääkaupungissa, listasi kolme päävaatimusta, -
jotka Saudi-Arabian mukaan on täytyttävä, jotta maa voisi liittyä -
Abraham-sopimuksiin ja normalisoidakseen suhteet Israeliin.
Raportin mukaan nämä vaatimukset eivät sisältäneet mitään -
Palestiinan konfliktista tai Israelin vaatimuksista.
Pikemminkin he riippuivat täysin Yhdysvalloista, -
vahvistavat erityisesti Yhdysvaltain ja Saudi-Arabian liittoumaa, -
tarvitaan kunnolliset asetoimitukset, jotka aloitettiin Trumpin aikana.
Niiden tulee olla yhtäläiset ikään kuin Saudi-Arabia olisi NATO-maa ja -
sallivat saudeille myös rajoitetun siviiliydinohjelman.
Yhdistyneiden arabiemiirikuntien ja Israelin välinen kauppasopimus -
siirtyi jo kolmanteen vuoteen.
Tällaiset sopimukset auttavat tasoittamaan tietä -
kaupan lisääntymiselle ja kaupan monimuotoisuudelle, -
totesivat maiden ulkomaankauppa- ministerit viime sunnuntaina.
Sopimuksen ensimmäinen allekirjoitus tapahtui viime toukokuussa, -
ja se oli yksi askel eteenpäin Aabrahamin sopimuksissa.
Nyt tehtiin toinen tärkeä askel ulkomaankauppaohjelmassamme, -
molemmat hallitukset ovat nyt ratifioineet Arabiemiirikuntien ja -
Israelin välisen kattavan kumppanuussopimuksen.
Uusi sopimus poistaa tai alentaa tariffit 96 prosentilla tuotteista, -
mikä antaa merkittävän sysäyksen -
teollisuudellemme ja palvelusektoreillemme.
Arabiemiirikuntien ministeri Thani bin Ahmed Al Zeyoudi sanoi, -
että maiden välinen kauppa on jo saavuttanut -
noin 3 miljardin dollarin vuositason.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
nyt erityisesti myös Ukrainan kansalle. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7